41. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 1920/30 της 5/21 Ιαν. 1966 (ΦΕΚ Β΄  23) Περί απαγορεύσεως εισαγωγής εντομοκτόνων ROCH και SAFSAN 10. ΄Εχοντες υπ’ όψιν: 1)Τας διατάξεις των άρθρ. 18 (εδάφ. δ΄ και ς΄) και 32 (εδάφ. ιθ΄) του Νόμ. 2147/1952. 2)Την γνωμοδότησιν της Επιτροπής Ελέγχου Γεωργικών Φαρμάκων, ληφθείσαν κατά την υπ’ αριθ. 483/13.11.1965 συνεδρίασιν αυτής περί της απαγορεύσεως της εισαγωγής και χρησιμοποιήσεως των σκευασμάτων περιεχόντων φθοριοακεταμίδιον ή ανοργάνους ενώσεις φθορίου, αποφασίζομεν: Απαγορεύομεν την εισαγωγήν εις την Χώραν και χρησιμοποίησιν των σκευασμάτων γεωργικών φαρμάκων περιεχόντων φθοριοακεταμίδιον και ανοργάνους ενώσεις φθορίου εις οιανδήποτε αναλογίαν. 